Працаваць на тэлебачанні нялёгка, бо аб'ём задач вялікі: трэба трымаць пад кантролем працу карэспандэнтаў, пісаць тэксты для вядучых і разбірацца з імі ў праблемных сітуацыях, якія плануем паказваць у эфіры. Кампанія людзей, з якімі мы працуем над праграмай, - гэта прафесіяналы, яны кожную гісторыю прапускаюць праз сябе і імкнуцца знайсці выйсце, дапамагчы гледачам. Так, нашаму прадзюсару Людміле Барадзіной часам даводзіцца браць "удар" на сябе (калі, напрыклад, героі сюжэтаў застаюцца незадаволенымі). Карэспандэнты не проста здымаюць сюжэт, а і адсочваюць лёс герояў. Ну а вядучыя працуюць кожны дзень у прамым эфіры, падымаюць і агучваюць болевыя кропкі нашага жыцця. І калі ўдаецца дапамагчы чалавеку, то гэта дае новыя сілы, натхненне і ўпэўненасць, што ўсё робім недарэмна.